

Ikt.sz.: H/1944/2021. Előterjesztés száma: **112/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |  |
| --- | --- | --- |
| **Előterjesztés tárgya:** | **Az egészségügyi alapellátást végző szolgáltató szervezetek éves beszámolói** | |
| **Előterjesztő:** | Pintér Lajos polgármester |  |
| **Előkészítette:** | Wilk Andrea  HR-referens |  |
| **Szakmai szempontból ellenőrizte:** | Dr. Jenei László András  törvényességi szakreferens |  |
| **Pénzügyi szempontból ellenőrizte:** | - |  |
| **Jogi, törvényességi szempontból ellenőrizte:** | Dr. Jenei László András  törvényességi szakreferens |  |
| **Törvényességért felelős:** | Dr. Finta Béla jegyző |  |
| ***Tárgyalja:*** | Humánügyi Bizottság, Pénzügyi Bizottság | |
| ***Egyeztetve, tájékoztatva:*** |  | |
| ***Javasolt meghívott:*** | egészségügyi szolgáltatók | |
| ***Az elfogadásához szükséges szavazattöbbség:*** | *egyszerű szavazattöbbség*  *minősített szavazattöbbség* | |
| ***Az előterjesztés zárt kezelését kérjük*** | *igen*  *nem* | |

**VEZETŐI ÖSSZEFOGLALÓ**

*Az egészségügyi alapellátásról szóló 2015. évi CXXIII. törvény 5. § (1) bekezdése értelmében a települési önkormányzat az egészségügyi alapellátás körében gondoskodik:*

1. *a védőnői ellátásról,*
2. *az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,*
3. *a háziorvosi, házi gyermekorvosi ellátásról,*
4. *a fogorvosi alapellátásról és*
5. *az iskola-egészségügyi ellátásról.*

A Képviselő-testület 2021. évi Munkaterve szerint az egészségügyi alapellátást végző szolgáltató szervezetek a Képviselő-testület szeptember 30-i ülésére beszámolót készítenek az általuk a településen végzett alapellátási tevékenységről.

Éves beszámolójukat (VII.15.-én) az alábbi egységes szempontrendszer alapján kértük legkésőbb VIII.31-ig összeállítani:

*I. Az egészségügyi szolgáltató megnevezése, székhelye*

*II. A beszámoló tartalmi elemei:*

* *Betegforgalom*
* *Betegutak*
* *Leggyakoribb betegségek*
* *A praxis szempontjából kiemelkedő események, feladatok*
* *A praxis személyi állománya, képzések*
* *Megoldandó feladatok, problémák*
* *Egyéb információ*

Az **egészségügyi szolgáltató szervezetek** kötelezettségüknek eleget téve **értékelik a szolgálatuknak az elmúlt időszakban elért eredményeit, megvalósított programjait, tájékoztatnak távlati terveikről, jelenlegi helyzetükről, lehetőségeikről és az együttműködés esetleges bővítéséről.** A beszámoló tartalmazza a szolgáltató szervezetek esetleges működtetéssel, finanszírozással, fejlesztéssel kapcsolatos problémáit, a szolgáltatások iránti igényeket, az ellátási kötelezettség teljesítését.

A fentiek alapján kérem a tisztelt Képviselő-testületet az egészségügyi szolgáltatók által benyújtott beszámolók megtárgyalására és az alábbi határozati javaslat elfogadására.

**Az előterjesztés mellékletei:**

1. **sz. melléklet – Szada Védőnői Szolgálat – védőnők beszámolója**
2. **sz. melléklet - Orvosi Ügyelet – Dr. Kiss Zoltán beszámolója**
3. **sz. melléklet - Szada Felnőtt Háziorvosi Szolgálat – Dr. Ács Tamás beszámolója**
4. **sz. melléklet - Szada Gyermek Háziorvosi Szolgálat – Dr. Balázs Regina beszámolója**
5. **sz. melléklet - Szada Felnőtt Háziorvosi Szolgálat – Dr. Dobos Vadim beszámolója**
6. **sz. melléklet - Fogászati alapellátás – Dr. Takács László beszámolója**
7. **sz. melléklet - iskolaorvosi alapellátás – Dr. Gál Katalin beszámolója**

**HATÁROZATI JAVASLAT**

**…/2021. (IX. 30.) KT-határozat**

Szada Nagyközség Önkormányzat Képviselő-testülete az egészségügyi alapellátást végző szolgáltató szervezetek által készített éves beszámolókat – megköszönve egyúttal e szervezetek munkáját – a 112/2021. számú előterjesztés mellékletei szerint tudomásul veszi.

Határidő: azonnal

Felelős: polgármester